লুহান
এই নিবন্ধে চীনা পাঠ্য রয়েছে। সঠিক রেন্ডারিং সমর্থন ছাড়া, আপনি হয়ত চীনা লিপিসমূহ-এর বদলে জিজ্ঞাসা চিহ্ন, বাক্স বা অন্য কোনো চিহ্ন দেখবেন। লু হান (জন্ম: (১৯৯০-০৪-২০)২০ এপ্রিল ১৯৯০), যিনি তার স্টেজ নাম লুহান এর জন্যও পরিচিত, হচ্ছেন চীনের একজন গায়ক ও অভিনেতা। তিনি দক্ষিণ কোরিয়ান-চীনা বালক গোষ্ঠী ইএক্সও এবং তার সাব-গোষ্ঠী ইএক্সও-এমের সদস্য ছিলেন। তিনি ২০১৪ সালের অক্টোবর মাসে গ্রুপটি ছেড়ে চলে গিয়েছিলেন। সেই বছর, তিনি চীন ন্যাশনাল রেডিও দ্বারা চীনের ৬ষ্ঠ জনপ্রিয় বিনোদন তারকা হিসেবে স্থান পেয়েছিলেন। একজন একক শিল্পী এবং অভিনেতা হিসাবে লুহান চীনের মধ্যে বেশ সক্রিয়। তিনি তার প্রথম একক অ্যালবাম "রিলোডেড" ২০১৫ সালে প্রকাশ করেন; এবং অনেক বক্স অফিসের হিট চলচ্চিত্রে অভিনয় করেছেন; যেমন: ২০ ওয়ান্স অ্যাগেইন (২০১৫) দ্য উইটনেস (২০১৫) এবং টাইম রাইডার্স (২০১৬)। ২০১৭ সালে, তিনি তার প্রথম টেলিভিশন সিরিজ, ফাইটার অফ দ্য ডেস্টিনিতে অভিনয় করেছেন।